
SOCIETAT D'HISTÒRIA 
NATURAL DE LES BALEARS 


Donem a conèixer una llista de 30 espècies d'invertebrats bentònics observats 
a l'arxipèlag de Cabrera. Mereixen ésser destacats el cnidari Oculina patagonica, 
espècie en expansió per la Mediterrània, el poliquet Hermodyce carunculata, 
d'afinitats tropicals, i els mol.luscs opistobranquis Susania testudinaria i 
Umbraculum umbraculum, espècies de gran mida i més aviat rares. 

Paraules clau: invertebrats bentònics, Mediterrània occidental, Illes Balears. 


ADDITIONS TO THE MARINE BENTHIC INVERTEBRATE FAUNA FROM 


THE ARCHIPELAGO OF CABRERA (BALEARIC ISLANDS, WESTERN 
MEDITERRANEAN). We report on 30 species of benthic invertebrates observed 
in the Cabrera Archipelago. The following species are noteworthy: the cnidarian 
Oculina patagonica, a species in expansion along the Mediterranean coasts, the 
polychaete Hermodyce carunculata, of tropical affinities, and the uncommon 
opistobranchs Susania testudinaria and Umbraculum umbraculum. 
Keywords: benthic invertebrates, Western Mediterranean, Balearic Islands. 

Introducció 


L'any 1993 es publicava el llibre 
Història Natural de l'Arxipèlag de Cabrera 
(Alcover et al., 1993) on es recullien un total 
de 7 capítols dedicats a la fauna marina in- 
vertebrada d'aquest arxipèlag. En aquests 
capitols (Uriz, 1993; Gili et al., 1993; Zabala, 
1993; Corbera et al., 1993; Altaba, 1993, 
Munar, 1993, Turon, 1993) es citaven un to- 
tal de 661 espècies pertanyents als grups de 


les esponges (98), cnidaris (85), briozous 
(145), crustacis decàpodes (69), mol.luscs 
(170, incloent Loligo vulgaris, citat a Balles- 
teros et al., 1993), equinoderms (53) i ascidis 
(41), les quals unides a les 10 espècies d'al- 
tres grups (foraminifers, poliquets, sipuncúlids, 
equiúrids, crustacis no decàpodes) citades al 
capítol de comunitats marines (Ballesteros ef 
al., 1993) feien un total de 671 espècies. 

Des de l'any 1995 hem tingut lo- 
portunitat de realitzar una sèrie de campanyes 
a l'arxipèlag de Cabrera en el marc de dos 
projectes d'investigació. Tot i que la fau- 
nística no era l'objectiu dels nostres 
desplaçaments, les nombroses immersions rea- 
litzades han aportat individus d'espècies no 
citades en els reculls existents a Alcover et al. 
(1993) que creiem mereixien la seva pu- 
blicació. En tots els casos es tracta d'espècies 
conspícues. Algunes vegades són espècies ba- 
nals, l'absència de les quals en els llistats 
anteriors s'explica per l'escassa atenció que 
se'ls havia donat, però en d'altres són espè- 
cies més aviat rares, mereixedores d'una certa 
protecció, que justifiquen, encara més si cal, 
l'elecció de l'arxipèlag com a Parc Nacional. 


Material i mètodes 


Si no es diu el contrari, els organismes 
s'han observat i/o recol.lectat en immersió, 
entre 0 i 68 metres de fondària. Les determi- 
nacions s'han efectuat a partir dels organismes 
vius o fixats en formol (4% en aigua de mar), 
o a partir de fotografies obtingudes in situ. 
Les obres consultades han estat, principal- 
ment, Gili (1986) pels cnidaris, Fauvel (1923, 
1927), Bianchi (1981) i Sardà (1984) pels 
poliquets, Nordsieck (1968, 1969) i Pruvot- 
Fol (1954) pels mol.luscs, Zabala (1986) pels 
briozous, Logan (1979) pels braquiòpodes, i 
Turon (1987) i Ramos (1988) pels tunicats. 

Per a cada espècie esmentem, ultra el 
seu nom científic i les seves autoritats, les lo- 
calitats de l'arxipèlag on ha estat observada, 
l'hàbitat on es troba, i la seva distribució geo- 
gràfica coneguda. Per a una descripció més 
pormenoritzada de les comunitats podeu con- 
sultar Ballesteros et al. (1993) i Uriz et al. 
(1993). 


Resultats 


Les espècies trobades són les seguents: 


Cnidaris 


Aglaophenia kirchenpaueri (Heller, 1858) 

Localitat. Estells. 

Hàbitat. És una espècie molt comuna a 
la comunitat de Cystoseira de modus batut, 
just per sota del nivell del mar. 

Distribució geogràfica. Molt comuna a 
la Mediterrània, es coneix també d'algunes 
localitats de l'Atlàntic nordoriental (Gili, 
1986). 


Cereus pedunculatus (Pennant, 1777) 

Localitat. Cocó Pla, vora el Cap de 
Llebeig. 

Hàbitat. Probablement rar a l'arxipèlag, 
l'hem trobat només dins d'es Cocó Pla, junt 
a d'altres espècies eurihalines i euritermes. 

Distribució geogràfica. És una espècie 
d'àmplia distribució a la Mediterrània i a 
l'Atlàntic (Schmidt, 1972; Gili, 1986). 


Halcampoides purpurea (Studer, 1878) 

Localitat. Cova des Calamars. 

Habitat. Observat només en els petits 
túnels adosats a la gran bóveda de la cova 
principal, a 21 metres de fondària, sobre 
substrat de sorra fangosa. 

Distribució geográfica. Espècie d'àmplia 
distribució a l'Atlàntic, és coneguda d'alguns 
punts de la Mediterrània occidental, sempre 
dins de coves (Gili, 1986). 


Oculina patagonica De Angelis, 1908 

Localitat. Escull entre Na Foradada i 
s'illot Foradat. 

Hàbitat. Només hem observat una sola 
colònia d'aquesta espècie, sobre un bloc de 
grans dimensions, enmig d'una comunitat 
d'algues fotòfiles, a uns 5 metres de fondària. 

Distribució geogràfica. Originària de les 
costes de l'Atlàntic sudoccidental (Zibrowius, 
1974), aquest escleractiniari va ser introduit a 
la Mediterrània vers els anys seixanta. A les 
costes peninsulars ibèriques ha estat 
recol.lectada a Almeria, Múrcia i Alacant 
(Zibrowius i Ramos, 1983) i nosaltres l'hem 
observat als Columbrets (Castelló). Probable- 


E. Ballesteros, Addicions a la fauna d'invertebrats bentònics de Cabrera 43 


ment, aquesta és la primera referència de 
l'espècie a Balears. 


Poliquets 


Eupolymnia nebulosa (Montagu, 1818) 
Localitats. Port de Cabrera, Cova 
Blava, Jllot de Ses Rates. i 
Hàbitat. És una espècie comuna en fons 
mixtos de sorra i blocs. Apareix també a les 
comunitats d'algues fotòfiles i hemiesciòfiles, 
instal.lada en petites esquerdes de les roques. 
Distribució geogràfica. Distribuida per 
l'Atlàntic Nord i la Mediterrània (Weinberg, 
1992). 
Nota: citada per De Buen (1934) del 
Port de Cabrera com a Polymnia nebulosa. 


Filograna implexa Berkeley, 1927 

Sinònim: Salmacina dysteri (Huxley, 
1855). Segons Sardà (1984) les espècies de 
Filograna Berkeley, 1827 i Salmacina 
Claparède, 1870 descrites a la Mediterrània 
han de sinonimitzar-se sota el nom de 
Filograna implexa, encara que Bianchi (1981) 
proposa la denominació de Filograna sp. ja 
que considera necessària una revisió d'aquests 
dos gèneres. 

Localitats. Illot 
Llebeig, L'Imperial. 

Hàbitat. És molt comuna en comunitats 
d'algues esciòfiles i a les entrades de coves, 
també penetra dins la comunitat de coves 
semifosques. 

Distribució geogràfica. A causa de les 
diverses opinions en la delimitació de les 
espècies pels diferents autors, res no es pot 
extreure sobre la seva distribució geogràfica 
(Zibrowius, 1973). 


Foradat, Cap de 


Hermodyce carunculata (Pallas, 1766) 

Localitat. Cap de Llebeig. 

Hàbitat. Recol.lectat amb un palangre 
(maig 1995, leg. Miquel Manresa) calat en un 
fons de blocs amb poblament mixt de 
coral.ligen i herbeis d'algues hemiesciòfiles, al 
voltant de 40 metres. 

Distribució geogràfica. És una espècie 
d'afinitats tropicals, pròpia de tots els mars 


càlids, i que és present també a la part meri- 
dional de la Mediterrània (Weinberg, 1992). 


Hesione splendida Savigny, 1818 

Localitat. Cap de Llebeig. 

Hàbitat. Hem  recol.lectat un sol 
exemplar en el coral.ligen (23/11/96), entre 
els —intersticis creats per les algues 
Peyssonnelia rosa-marina i Mesophyllum 
alternans, a 47 metres de fondària. 

Distribució geogràfica. Espècie àmplia- 
ment distribuida per l'Atlàntic. i la 
Mediterrània, també es troba a l'Índic i al 
mar Roig (Fauvel, 1923). 


Myxicola aesthetica (Claparède, 1870) 
Localitats. Illot Foradat, Cova Blava. 
Hàbitat. És comuna a l'entrada de les 

coves i a la comunitat de coves semifosques. 
Distribució geogràfica. Espècie 

atlàntico-mediterrània (Fauvel, 1927). 


Myxicola infundibulum (Renier, 1804) 

Localitat. Port de Cabrera. 

Habitat. Abundant en els fons 
sedimentaris del port, entre 5 i 20 metres de 
fondària. 

Distribució geogràfica. Espècie de molt 
àmplia distribució, apareix des de l'Àrtic fins 
la Mediterrània (Fauvel, 1927). 


Protula intestinum (Lamarck, 1822) 

Localitat. Per tot l'arxipèlag (Mot 
Foradat, Cova Blava, Ses Rates, N'Anciola, 
L'Imperial, Port de Cabrera, Cap de Llebeig). 

Hàbitat. És una espècie molt comuna, 
principalment a les comunitats cavernícoles, 
però també apareix a comunitats d'algues 
fotòfiles. 

Distribució geogràfica. Espècie me- 
diterránia endèmica (Fauvel, 1927; Weinberg, 
1992). 


Sabella pavonina Savigny, 1822 

Localitats. Cap de Llebeig, Cova de 
s'Esclatassang, Port de Cabrera. 

Habitat. L'hem observat sobre substrat 
sedimentari, de vegades molt reduit, com pot 

ésser en les cubetes de sediment que hi ha en 
el coral.ligen. 

Distribució geogràfica. 
ditribuida per — l'Atlàntic 
Mediterrània (Fauvel, 1927). 


Àmpliament 
Nord i la 


Serpula concharum Langerhans, 1880 

Localitat. Cova Blava. 

Hàbitat. Hem observat alguns individus 
a la part més fosca de la cova, juntament amb 
d'altres serpúlids. 

Distribució geogràfica. Mediterrània i 
Atlàntic nordoriental càlid-temperat (Bianchi, 
1981). 


Vermiliopsis infundibulum (Philippi, 1844) 

Localitat. Cova Blava. 

Hàbitat. Alguns exemplars en el fons de 
la cova, en una comunitat de coves fosques 
una Ò mica particular per — l'elevat 
hidrodinamisme existent. 

Distribució geogràfica. 
(Bianchi, 1981). 


Cosmopolita 


Mol'luscs 


Aplysia depilans Linné, 1761 

Localitat. Cova de s'Esclatassang. 

Hàbitat. Hi ha uns quants exemplars 
dins la cova, a la zona fosca, sobre el sedi- 
ment, on s'alimenten de les restes de 
Posidonia oceanica acumulades pels tem- 
porals. 

Distribució geogràfica. Espècie molt co- 
muna a l'Atlàntic europeu i a la Mediterrània 
(Pruvot-Fol, 1954). 

Nota: citada per De Buen (1934) del 
Port de Cabrera, peró no recollida per Altaba 
(1993) en el seu catáleg preliminar de 
mol.luscs de Cabrera. 


Chlamys pesfilis Linné, 1758 

Localitat. Cova Blava. 

Hàbitat. N'hem recol.lectat exemplars 
dispersos a la comunitat d'entrada de coves. 

Distribució geogràfica. És una espècie 
comuna a tota la Mediterrània, s'estén també 
per l'Atlàntic càlid-temperat (Nordsieck, 1969). 


Coryphella pedata (Montagu, 1815) 

Localitat. Cova d'Anciola. 

Habitat. L'únic exemplar observat 
estava sobre briozous del gènere Crisia, en la 
comunitat de coves semifosques. 

Distribució geogràfica. Espècie pròpia 
de l'Atlàntic nordoriental i la Mediterrània 
(Pruvot-Fol, 1954). 


Cratena peregrina (Gmelin, 1789) 

Localitats. Cova Blava, lllot Foradat, 
L'Imperial. 

Hàbitat. És una espècie comuna en fons 
d'algues hemiesciòfiles, sobre els hidraris, 
entre 5 i 25 metres de fondària. 

Distribució geográfica. Àmpliament 
distribuit per la Mediterrània i l'Atlàntic Nord 
(Pruvot-Fol, 1954). 


Marionia blainvillea Risso, 1818 
Localitat. Túnel de l'Imperial. 
Hàbitat. Hem trobat un exemplar sobre 
les esponges de la part fosca de la cova. 
Distribució geogràfica. Endemisme me- 
diterrani, és bastant freqüent (Pruvot-Fol, 
1954). 


Murex brandaris Linné, 1758 

Localitat. Port de Cabrera 

Hàbitat. Ha estat trobat sobre la sorra 
fangosa del mig del port, a uns 10 metres de 
fondària, entre els espais deixats per l'herbei 
de Posidonia oceanica. 

Distribució geogràfica. Molt abundant 
arreu de la Mediterrània (D'Angelo i Gar- 
giullo, 1978), es distribueix per l'Atlàntic fins 
l'Àfrica del Sud (Nordsieck, 1968). 


Pinna rudis Linné, 1758 

Sinònims: Pinna pernula Chemnitz, 
1785 i Pinna pernula Roding, 1798. 

Localitats. A tot l'arxipèlag (Port de 
Cabrera, Illot Foradat, N'Anciola, Ets Estells, 
L'Imperial, Cap de Llebeig). 

Hàbitat. És una espècie molt comuna a 
l'arxipèlag, encara que no tan abundant com 
Pinna nobilis. Viu a una gran varietat d'am- 
bients, des de fons de sediment coberts o no 

d'herbeis de fanerògames, sobre el sediment a 
l'entrada de les coves i en coves semifosques, 
sobre la roca en comunitats d'algues hemies- 
ciòfiles, i fins i tot, en el coral.ligen. 

Distribució geogràfica. Espècie present 
a la Mediterrània i a l'Atlàntic (De Gaulejac, 
com. pers.). 

Nota: citada per Hidalgo (1917) de 
Cabrera (com a Pinna pernula) però no 
recollida per Altaba (1993). 


Serpulorbis arenarius (Linné, 1758) 
Localitats. Per tot — l'arxipèlag 
(L'Imperial, Ets Estells, Cap de Llebeig, Na 
Foradada, Cap Ventós, Port de Cabrera). 
Hàbitat. Principalment viu a les co- 
munitats d'algues hemiesciòfiles i esciòfiles, 
en zones de blocs rocosos. 
Distribució geogràfica. 
(Nordsieck, 1968). 
Nota: citada per MacAndrew (1850) de 
Pilla des Conills (com a Vermetus gigas) però 
no recollida per Altaba (1993). 


Mediterránia 


Susania testudinaria (Cantraine, 1840) 
Localitat. Túnel de l'Imperial. 
Hàbitat. El mateix exemplar fou 

observat repetides vegades durant el mes de 

juny de 1996, tant sobre el fons sedimentari 
de la cova, com a les parets de la zona semi- 
fosca, entre 20 i 25 metres de fondària. 
Distribució geogràfica. És una espècie 
pròpia de la Mediterrània i de l'Atlàntic 
proper (VVeinberg, 1992), poc comuna. 


Umbraculum umbraculum (Roeding, 1798) 

Localitats. Cova Blava, Túnel de 
l'Imperial. 

Hàbitat. En tots dos indrets s'ha obser- 
vat només en una ocasió. A la Cova Blava 
estava en les parets de la cova, a la zona semi- 
fosca, mentre que al Túnel de l'Imperial el 
vàrem observar a l'entrada de ponent, sobre el 
sediment. 

Distribució geogràfica. Està distribuit 
per tota la Mediterrània i Atlàntic oriental 
càlid-temperat (Pruvot-Fol, 1954). 

Nota: citada per Mac Andrevv (1850) i 
Hidalgo (1917) de l'illa des Conills (com a 


Umbrella mediterranea) però no recollida per 
Altaba (1993). 


Briozous 


Adeonella calveti (Canu & Bassler, 1930) 

Localitats. Cova d'Anciola, Cova des 
Calamars, Cap Falcó. 

Hàbitat. Es presenta en comunitats cor- 
responents a les coves —semifosques, 
conjuntament amb d'altres espècies de briozo- 
us com Sertella spp., Smittina cervicornis i 
Frondipora verrucosa. 

Distribució geogràfica. És una espècie 
endèmica de la Mediterrània, àmpliament 
repartida per aquest mar (Zabala, 1986). 


Bugula calathus (Norman, 1868) 

Localitat. Cova Blava. 

Hàbitat. És comuna a la cova Blava, 
tant a la comunitat d'entrada de coves, com a 
la comunitat de coves semifosques. 

Distribució geogràfica. Distribuida per 
l'Atlàntic oriental, nord i sud, és una espècie 
comuna a la Mediterrània (Zabala, 1986). 


Bugula turbinata (Alder, 1857) 

Localitat. Cova d'Anciola. 

Hàbitat. És abundant a l'entrada 
d'aquesta cova i a la comunitat de coves 
semifosques, entre 10 i 20 metres de fondària, 
acompanyada per moltes altres espècies de 
briozous ramificats dels gèneres Crisia, 
Scrupocellaria i Caberea. 

Distribució geográfica. Distribuida per 
l'Atlàntic nordoriental, és una espècie comuna 
a la Mediterrània occidental (Zabala, 1986). 


Braquiòpodes 


La classe dels Braquiòpodes no va 
merèixer cap capítol a l'obra Història Natural 
de l'Arxipèlag de Cabrera (Alcover et al., 
1993), tot i que se'n coneixien diverses 
espècies gràcies al treball d'Hidalgo (1916), 
qui cita Crania anomala (Müller, 1776) (com 
Crania anomala i Crania lina), Megerlia 
truncata (Linné, 1767), Gryphus vitreus 
(Born, 1778) (com Terebratula vitrea) i 
Terebratulina retusa (Linné, 1758) (com 

Terebratula caput-serpentis). De Buen (1934) 
cita també Gryphus vitreus (com Terebratula 
vitrea) i Megerlia truncata d'aigúes de Cabre- 
ra, aquestes dues espècies són representatives 
d'un tipus de fons amb closques mortes de 
mol.luscs (Pectínids) que apareix entre 100 i 
200 metres de fondària. Gasull (1971) es li- 
mita a recollir les citacions d'Hidalgo (1916). 
A aquestes quatre espècies de Braquiòpodes 
podem afegir dues espècies més pertanyents al 
gènere Argyrotheca Dall, 1900: 


Argyrotheca cordata (Risso, 1826) 

Localitat. Cova Blava. 

Habitat. Exclusiva de la part més fosca 
de la cova, on conviu amb dos altres braquió- 
podes: Argyrotheca cuneata i Megerlia 
truncata. 

Distribució geogràfica. Atlàntico-me- 
diterrània (Emig, 1991). Segons Logan (1979) 
és la més comuna de les tres espècies 
mediterrànies d'Argyrotheca. 


Argyrotheca cuneata (Risso, 1826) 

Localitat. Cova Blava. 

Hàbitat. Exclusiva de la part més fosca 
de la cova. 

Distribució geogràfica. Espècie comuna 
a tota la Mediterrània (Logan, 1979). A les 
Balears era coneguda de Menorca (Hidalgo, 
1916). 


Tunicats 


Synoicum blochmanni (Heiden, 1894) 

Localitat. L'Imperial. 

Hàbitat. Hem observat aquesta espècie 
en el fons detrític que hi ha a la base de la 
paret a la punta de llevant de l'Imperial, a 68 
metres de fondària. 

Distribució. geogràfica. Espècie descri- 
ta originàriament dels fons marins de 
Menorca (Heiden, 1894) és comuna a Eivissa 
i Formentera (Turon, 1987). A la resta de la 
Mediterrània: ha estat recol.lectada a Catalunya 
i a Ceuta (Ramos, 1988). 


Discussió 


La majoria d'espècies que esmentem, 
tot i ser en la majoria de casos noves cita- 
cions per a lArxipèlag de Cabrera, són 
espècies comunes a la Mediterrània i a 
Balears, que per motius diversos no havien 
estat introduides en els llistats faunístics apa- 
reguts a Alcover et al. (1993). La seva 
inclusió en aquest treball respon només a in- 
tentar establir en un futur un llistat exhaustiu 
de la fauna marina existent dins del Parc 
Nacional. 

D'altra banda, hi ha, però, espècies 
notables. El cas d'Oculina patagonica és es- 
pecialment interessant i problemàtic alhora ja 
que essent una espècie de recent introducció 
a la Mediterrània i donat que pot ésser con- 
siderada com a invasiva en alguns poblaments 
d'algues fotòfiles del llevant peninsular (obs. 
pers. de l'autor), caldria dur a terme un segui- 
ment de l'expansió de l'única colònia existent 
en l'actualitat, per a decidir-ne o no la seva 
erradicació. El cas d'Hermodyce carunculata 
és significatiu pel que fa a l'expansió vers el 
nord de l'àrea de distribució d'espècies d'ai- 
gues càlides a la Mediterrània, fenomen ja 
constatat els darrers anys en espècies de dife- 
rents grups florístics i faunístics (Francour ef 
al., 1994). Finalment, cal remarcar l'abundàn- 
cia de Pinna rudis, espècie rara o absent de 
gran part de les costes peninsulars ibèriques, 
i la presència de Susania testudinaria i 
Umbraculum umbraculum, espècies rarament 
observades a les nostres costes. 

CICYT MAR95-1764. 

